24.03.2025

**EUROOPA PARLAMENDI JA NÕUKOGU MÄÄRUS, millega muudetakse määrust (EL) 2017/1938 seoses gaasi hoiustamise rolliga gaasitarnete tagamisel enne talvehooaega, COM (2025)99**

**Otsuse ettepanek koordinatsioonikogule**

Kujundada seisukoht

Kaasvastutaja sisendi tähtpäev 31.03.2025

KOKi esitamise tähtpäev 9.04.2025

VV esitamise tähtpäev 17.04.2025

Peavastutaja: Kliimaministeerium

Kaasvastutaja: Rahandusministeerium

**Seisukoha valitsusse toomise alus ja põhjendus**

Algatuse vastuvõtmisega kaasneks oluline majanduslik või sotsiaalne mõju (RKKTS § 152¹ lg 1 p 2);

**Sisukokkuvõte**

5.03 avaldas Euroopa Komisjon EL gaasihoidlate määruse pikendamise ettepaneku.

Gaasihoidlate määrus võeti vastu 2022. a juunis gaasi varustuskindluse kriisi tipphetkel ning olukorras, kus EL gaasihinnad olid erakordselt kõrgel tasemel tingitud Venemaa algatatud agressioonisõjast Ukraina vastu. Määruse peamine ettepanek oli kohustada liikmesriike täitma oma maa-alused gaasihoidlad 90% ulatuses iga aasta 1. novembriks. Selle eesmärk oli kindlustada, et liikmesriikide gaasiga varustatus oleks küttehooajal tagatud. Lisaks seati gaasihoidlatega liikmesriikidele aasta jooksul vahe-eesmärgid (täitmise trajektoor). Ilma gaasihoidlateta liikmesriik (nagu näiteks Eesti) peab määruse kohaselt tagama, et gaasi hoiustatakse mõnes teises ELi liikmesriigis 1. novembril koguses, mis vastab vähemalt 15%le selle liikmesriigi aastasest gaasitarbimisest (viimase viie aasta keskmise tarbimise järgi).

5.03 avaldatud määruse muudatuse kohaselt teeb komisjon ettepaneku pikendada määruse kehtivust 2 aasta võrra, kuni 31.12.2027.a. Kehtiv määrus lõppeks 2025. aasta lõpus.

Kas EL algatus reguleerib karistusi või haldustrahve? Ei

Kas nähakse ette uue asutuse loomine (järelevalvelised või muud asutused)? Ei

Kas lahenduse rakendamine vajab IT-arendusi? Ei

**Eesmärgid**

Tagada ELi gaasi varustuskindlus küttehooajal. Kindlustada, et liikmesriikide gaasihoidlad saavad talveks piisavas mahus gaasiga täidetud ning et ilma gaasihoidlateta riikidel oleks võimalik oma gaasi hoiustada naaberriikide hoidlates.

**Mõju ja sihtrühm**

**Mõju valdkonnad**

**Majandus**

Sihtrühm: Eesti Varude Keskus, gaasiettevõtted

Mõju sihtrühmale: Eesti Varude Keskus hoiustab Eesti kriitilist gaasivaru Läti maa-aluses gaasihoidlas. Määruse pikendamisel tekib kohustus jätkata kriitilise maagaasi varu hoidmist ja selle eest tasumist veel 2 aastat. See võib omakorda tähendada mõju riigieelarvele.

**Kaasamine**

Kaasata gaasiettevõtteid ja Eesti Varude Keskus.